b'\n_START_ARTICLE_\nIan Burgess\n_START_SECTION_\n\xc5\xbdivljenjepis\n_START_PARAGRAPH_\nDebitiral je na doma\xc4\x8di dirki za Veliko nagrado Velike Britanije v sezoni 1958, kjer je z dirkalnikom Cooper T45 mo\xc5\xa1tva Cooper Car Company odstopil v \xc5\xa1tiridesetem krogu zaradi okvare sklopke. V tej sezoni je nastopil \xc5\xa1e na naslednji dirki za Veliko nagrado Nem\xc4\x8dije, kjer je z dirkalnikom Formule 2 Cooper T43 zasedel sedmo mesto, v svojem razredu pa tretje. V naslednji sezoni 1959 je z dirkalnikom Cooper T51 nastopil na \xc5\xa1tirih dirkah in ob dveh odstopih je najbolj\xc5\xa1o uvrstitev dosegel na dirki za Veliko nagrado Nem\xc4\x8dije, kjer je s \xc5\xa1estim mestom le za mesto zgre\xc5\xa1il uvrstitev v to\xc4\x8dke, a dosegel rezultat kariere. Tudi v sezoni 1960 je nastopil na \xc5\xa1tirih dirkah, edino uvrstitev pa je dosegel na dirki za Veliko nagrado Francije, kjer je zasedel deseto mesto. V sezoni 1961 je na petih dirkah najbolj\xc5\xa1o uvrstitev dosegel z dvanajstim na dirki za Veliko nagrado Nem\xc4\x8dije, v sezoni 1962 pa na treh dirkah z enajstim mestom na dirki za Veliko nagrado Nem\xc4\x8dije. V sezoni 1963 je nastopil na dveh dirkah in obakrat odstopil, nato pa se je upokojil kot dirka\xc4\x8d.'